**Daniel David Kirwan** (født 13. mai 1950 i London, død 8. juni 2018 samme sted) var en britisk musiker.

Liv og virke
------------

### Bakgrunn

Danny Kirwan vokste opp i Brixton i London, og ble i ung alder kjent som en begavet gitarist.[]

### Musiker

Kirwan spilte i Fleetwood Mac i perioden mellom den tidlige bluesrock-tiden deres og mer vanlig pop og rock, fra 1968 til 1972. Han ble oppdaget av Fleetwood Mac-medlemmene Peter Green og Mick Fleetwood da han som 18-åring var frontmann i et lokalt band kalt Boilerhouse. Green tok den unge gitaristen under sine vinger, og prøvde å finne andre musikere som Kirwan kunne spille med (som var av samme kaliber som ham selv), men fant ingen. Green inviterte da med seg Kirwan i bandet i august 1968. Selv om Kirwan inspirerte bandet til å gi ut klassiske utgivelser som *Then Play On* i 1969, *Kiln House* i 1970, *Future Games* i 1971 og *Bare Trees* i 1972, så de andre bandmedlemmene etter kort tid den mørke siden til den unge musikeren. Han slet med alkoholmisbruk og humørsvingninger.

Etter hvert begynte situasjonen å slite på bandet, og etter en spesiell hendelse på en turné i 1972, da Kirwan knuste gitaren sin før en konsert og nektet å spille, fikk den da 22 år gamle gitaristen sparken i bandet.

Kirwan startet deretter en solokarriere og gav ut obskure plater som *Second Chapter* i 1975 (med de tidligere Chicken Shack-medlemmene Andy Silvester og Paul Raymond), *Midnight in San Juan* i 1976 og *Hello There Big Boy*! i 1979, før han forsvant fra søkelyset. I 1990-årene gikk det rykter om at Kirwan var hjemløs og slet, noe han selv omtalte i et intervju med The Independent i 1993.

Mot slutten av 1990-årene fikk Kirwan en litt mer stabil tilværelse. I 2000 ble samleplaten *Ram Jam City* utgitt, som bestod av demoer fra Kirwans første soloalbum. 

Kirwan ble innlemmet i Rock and Roll Hall of Fame i 1998 for arbeidet sitt med Fleetwood Mac, men deltok ikke selv på seremonien.

Referanser
----------

1. 1 2   Autorités BnF, BNF-ID 138007106[Hentet fra Wikidata]
2. ↑   www.wa-wd.com[Hentet fra Wikidata]
3. ↑   www.allmusic.com[Hentet fra Wikidata]
4. 1 2   www.bbc.co.uk[Hentet fra Wikidata]
5. ↑  .
6. ↑  .
7. 1 2  «Former Fleetwood Mac Guitarist Danny Kirwan Dead at 68». *Rolling Stone*. Arkivert fra originalen 10. juni 2018. Besøkt 10. juni 2018.
8. ↑  «Former Fleetwood Mac guitarist Danny Kirwan dies aged 68». *The Independent* **(engelsk)**. Besøkt 10. juni 2018.
9. ↑  Kirwan på Allmusic
10. ↑  «He went his own way to oblivion: Fleetwood Mac's former guitarist is». *The Independent* **(engelsk)**. Besøkt 10. juni 2018.
11. ↑  Morris, Chris (9. juni 2018). «Fleetwood Mac Guitarist Danny Kirwan Dead at 68». *Variety* **(engelsk)**. Besøkt 10. juni 2018.

Eksterne lenker
---------------

* (en) Danny Kirwan – kategori av bilder, video eller lyd på Commons Rediger på Wikidata
* (en) Danny Kirwan på Internet Movie Database Rediger på Wikidata
* (en) Danny Kirwan på Discogs Rediger på Wikidata

* (en) Danny Kirwan på MusicBrainz Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** MusicBrainz **·** Discogs
 |